alexandrainst/scandi-wiki huggingface dataset:
Mona Ringvej

Mona Renate Ringvej (født 1970) er en norsk historiker. Hun har særlig forsket på utviklingen av demokrati i antikken og på 1700-1800-tallet. 

Hun tok hovedfag ved Universitetet i Oslo i 1996 og doktorgrad fra 2004 om antikkens greske demokrati. I 2011 utgav hun en bok om forholdet mellom politisk teori og demokratiets utviklingshistorie, Makten og ordene. Demokrati og ytringsfrihet fra Athen til Eidsvoll. I 2014 utgav hun en bok om Marcus Thrane som la vekt på årene 1849-51 I Thrane-biografien avviste hun tidligere tolkninger av Arbeider-Foreningene som en sosialistiske bevegelse, og hun regnet den som en demokratisk reformbevegelse. Hun omtalte Arbeider-Foreningene som «demokratiets glemte forkjempere»

Ringvej har hatt spalte en i Klassekampen og vært frilans sakprosaanmelder i Aftenposten.

Bibliografi (utvalg) 
 2014 Marcus Thrane. Forbrytelse og straff Oslo: Pax ISBN 978-82-530-3542-0
 2011 Demokrati og ytringsfrihet fra Athen til Eidsvoll ISBN 978-82-92622-74-2
 2014 Ellen Krefting, Aina Nøding & Mona Ringvej En pokkers skrivesyge : 1700-tallets dansk-norske tidsskrifter mellom sensur og ytringsfrihet ISBN 978-82-304-0104-0
 2016 Christian Fredriks tapte rike ISBN 9788241910937
2020 Landet mot nord : 1000 år – 22 personer – én historie ISBN 9788243011717

Referanser

Eksterne lenker 

 Mona Ringvejs hjemmeside ved Universitetet i Oslo

Norske historikere
Fødsler i 1970
Samuel Adegbenro

Samuel Adeniyi Adegbenro  (født 3. desember 1995) er en nigeriansk fotballspiller som spiller for den kinesiske klubben Beijing Guoan FC.

Karriere

Viking 
Etter å ha imponert på prøvespill vinteren 2015 signerte Adegbenro en 4-årskontrakt med klubben 5. februar 2015.

Adegbenro fikk sin debut i Tippeligaens 1. runde, 6. april 2015. Kampen ble spilt borte på Isachsen Stadion mot Mjøndalen Idrettsforening, og endte 1–0 til Mjøndalen Idrettsforening. Adegbenro scoret sitt første mål for klubben 4. mai 2015 i 6. runde mot Molde FK hjemme på Viking Stadion. Viking vant kampen til slutt 2-1, etter å ha ligget under. Adegbenro opplevde stor suksess i sin debutsesong for klubben. Ved flere anledninger ble spilleren sammen med landsmann Suleiman Abdullahi utslagsgivende for Vikings gode resultater. Adegbenro spilte totalt 24 kamper i løpet av 2015-sesongen og noterte seg for 5 mål og 5 målgivende pasninger.

På Vikings årsmøtet 15. mars 2016 ble Adegbenro tildelt William Danielsens minnepokal av klubbens æresmedlemkollegium for god sportslig utvikling igjennom 2015-sesongen.

Adegbenro spilte totalt 28 kamper for klubben i Tippeligaen i løpet av 2016-sesongen, og bidro med 3 mål og 1 målgivende.

Adegbenro spilte totalt 15 kamper for klubben i Eliteserien i løpet av 2017-sesongen, og bidro med 6 mål og 2 målgivende.

Rosenborg
Den 15. august 2017 skrev han under en fire og et halvtårskontrakt med Rosenborg.

Den 17. august 2017 fikk han sin debut for Rosenborg mot Ajax Amsterdam. Han ble matchvinner ved å score sitt første mål for Rosenborg i samme kamp.

Den 20. august 2017 fikk han sin Eliteserie-debut for Rosenborg mot Haugesund.

Den 24. august 2017 ble han matchvinner i returoppgjøret på hjemmebane mot Ajax. Han scoret de to avgjørende mål da Rosenborg gikk videre til Europaligaen.

Den 10. september 2017 scoret han sitt første Eliteserie-mål for Rosenborg.

I sesongen 2017 var han med å vinne Eliteserien. Han ble kåret til Årets spiller i norsk fotball av VG i 2017.

I sesongen 2018 var han med å vinne Eliteserien og Cupfinalen.

Meritter

Rosenborg
 Seriemester Eliteserien: 2017, 2018
 Norgesmester Cupen: 2018

 Individuelt:
  Kwara United FC
 Årets spiller 2014

Referanser

Eksterne lenker 
 
 Offisiell statistikk for Rosenborg Ballklub Samuel Adegbenro

Nigerianske fotballspillere
Norgesmestere i fotball
Fotballspillere for Viking FK
Fotballspillere for Rosenborg BK
Fotballspillere for IFK Norrköping
Fotballspillere for Beijing Guoan FC
Utenlandske fotballspillere i Norge
Osita Henry Chikere

Osita Henry Chikere (født 3. februar 1991) er en nigeriansk fotballspiller som spiller for Eastern Suburbs AFC på New Zealand. Han har tidligere spilt for Viking FK og Sogndal Fotball i Norge.

Karriere

Viking FK 
Chikere signerte for klubben sommeren 2013. Spilleren fikk sin debut i Tippeligaen mot Sogndal Fotball 24. august 2013. Første mål kom borte mot Haugesund FK i ligaens 18. runde sesongen etter. Chikere var januar 2015 på prøvespill hos FC Sheriff Tiraspol, uten at det resulterte i kontrakt.  2015-sesongen startet med svært begrenset spilletid for Chikere, og 2. august 2015 ble spilleren og Viking FK enig om å avbryte kontrakten.

Sogndal Fotball 
6. august 2015 ble Chikere presentert som sogndal spiller på klubbens hjemmesider. Kontrakten hadde en varighet ut 2015-sesongen. Det ble imidlertid ingen forlengelse av kontrakten for Chikere. Spilleren fikk kun 8 kamper for klubben som rykket opp til Tippeligaen, derav én fra start.

Eastern Suburbs AFC 
1. oktober 2016 undertegnet Chikere en kontrakt med klubben Eastern Suburbs AFC på New Zealand.

Referanser

Eksterne lenker 
 
 Spillerprofil på viking-fk.no
 Spillerprofil på sogndalfotball.no

Nigerianske fotballspillere
Fotballspillere for Viking FK
Fotballspillere for Sogndal Fotball
Utenlandske fotballspillere i Norge
Karol Mets

Karol Mets (født 16. mai 1993) er en estisk fotballspiller som spiller for den sveitsiske klubben , samt det estiske landslaget.

Karriere

FC Flora 
Mets representerte det estiske laget FC Flora 115 ganger i den estiske toppserien Meistriliiga. Spilleren vant ligaen med klubben i 2011, samt den estiske cupen i 2011 og 2013. Mets representerte klubben i Europa ved flere anledninger, blant annet mot sveitsiske FC Basel i kvalifisering til Mesterligaen 2012/2013. Karol Mets var sommeren 2013 på prøvespill hos danske FC København, uten at det resulterte i kontrakt.

Viking 
Mets signerte en tre-års kontrakt med klubben 5. desember 2014. Overgangsummen ble spekulert i å ligge på rundt 1,5 millioner kroner. Spilleren ble oppdaget ved en tilfeldighet som 16-åring av vikings sjefsspeider Gary Goodchild, da han var i Estland for å speide på Flora Tallinns Henri Anier, som klubben senere hentet.Mets fikk sin debut i Tippeligaens 1. runde, 6. april 2015. Kampen ble spilt borte på Isachsen Stadion mot Mjøndalen Idrettsforening, og endte 1 - 0 til MIF. Mets ble hentet til klubben som midtstopper, men har hovedsakelig frekventert på midtbanen hos de mørkeblå i sin første sesong hos klubben. Trener Kjell Jonevret har beskrevet spilleren som dyktig til å tette rom og balansere midtbanen, og i tillegg bidrar med en god pasningsfot. Mets spilte totalt 28 kamper i sin debutsesong hos klubben, spilleren gikk glipp av to kamper etter suspensjon etter for mange gule kort.Foran 2016-sesongen ble Mets flyttet ned til forsvaret hvor spilleren dannet midtstopperduo med amerikanske Anthony J. Soares. Da Soares byttet klubb midtveis i sesongen, ble hovedsakelig Joackim Jørgensen og Michael Haukås benyttet som makker i midtforsvaret. Mets spilte totalt 29 kamper, alle fra start, i løpet av sesongen. Mets mottok i den 28. runden et direkte rødt kort i en kamp mot AaFK hjemme på Viking Stadion, da han felte Mustafa Abdellaoue innenfor 16-meteren. Situasjonen ble sett på som kontroversiell, da dommer Kai Erik Steen først ga gult kort, for deretter å ombestemme seg, og så gi direkte rødt. Mets mistet dermed den påfølgende kampen borte mot Bodø Glimt.

NAC Breda 
31. juli 2017 ble det bekreftet at Mets var klar for en overgang til den nederlandske klubben Nac Breda. Mets fikk sin debut for klubben i en kamp borte mot Vitesse på GelreDome 12. august 2017, da han ble byttet inn for Arno Verschueren etter 46 minutter.

Landslagskarriere 
Mets fikk sin landslagsdebut i en vennskapskamp borte mot  Liechtenstein 19. november 2013. Karol Mets spilte samtlige 90 minutter i 10 påfølgende kamper under kvalifiseringen til EM 2016 gruppe E. Estland endte på en 4.-plass i gruppen, mens England tok gruppeseieren med 10 strake seiere.

Meritter

Klubb 
  FC Flora
 Meistriliiga: 2011
 Estisk Cup: 2011, 2013

Referanser

Eksterne lenker 
 

Estiske fotballspillere
Fotballspillere for FC Flora Tallinn
Fotballspillere for Viking FK
Fotballspillere for NAC Breda
Fotballspillere for AIK
Fotballspillere for Ettifaq FC
Fotballspillere for CSKA Sofia
Fotballspillere for FC Zürich
Utenlandske fotballspillere i Norge
Fødsler i 1993
Pål Vestly Heigre

Pål Vestly Heigre (født 15. mars 1995) er en norsk fotballspiller som fra 31. desember 2020 er klubbløs.

Karriere

Viking 
Vestly Heigre kom til Viking FK foran 2012-sesongen fra Sandnes klubben Hana il. Spilleren ble ansett som et stort talent allerede som 16 åring. Vestly Heigre ble utleid til IK Start høsten 2014. Heigre fikk sin debut i Tippeligaen for nettopp IK Start, da han spilte 90 minutter mot Vålerenga IF i sesongens siste runde, 9. november 2014. Heigre ble i forkant av 2015-sesongen leid ut til Tromsø IL. Etter å ha startet sesongen på benken hos TIL, fikk spilleren på grunn av skader etterhvert sjansen i buret. Etter å ha overbevist i to påfølgende kamper, mot henholdsvis Rosenborg BK og Molde FK, hvor Heigre ble utpekt som sitt lags beste spiller, ble Heigre fast mann i startellveren til Tromsø. Heigre fikk totalt 20 kamper igjennom 2015-sesongen for klubben. Tromsø var lenge med i nedrykksstriden, men endte til slutt på en 13.-plass. November 2015 undertegnet spilleren en ny kontrakt med klubben, med varighet ut 2017-sesongen.  8. juli 2016 ble det klart at Vestly Heigre skulle lånes ut til Lillestrøm SK for to kamper, da klubben opplevde en keeper-krise med både Arnold Origi og Jacob Faye Lund ute med skade. Utlånsavtalen kom i orden etter en dispensasjon fra Norges Fotballforbund da overgangsvinduet til Tippeligaen først åpnet 21. juli. Vestly Heigre var uheldig i sin første kamp for klubben hjemme på Åråsen Stadion mot Stabæk Fotball, og var delaktig i bortelagets siste mål som fastsatte sluttresultatet til 1 - 2.

Aalesund 
29. desember 2016 ble det offentliggjort at Heigre var klar for en overgang til Eliteserieklubben Aafk. Spilleren kom vederlagsfritt til klubben, og undertegnet en kontrakt med 2 års varighet.

Landslagskarriere 
Vestly Heigre har en rekke kamper for aldersbestemte landslags. Målvakten har representert samtlige landslag fra Norges G-15 frem til Norges Under-21 landslag. Debuten kom på Tingvalla Stadion 21. september 2010, i en G-15 kamp mot Sverige. Debuten for U21-landslaget kom på Marienlyst Stadion i en kamp mot Irland 9. oktober 2014. 19 år gamle Vestly Heigre ble byttet inn for Mathias Dyngeland etter 45 minutter.

Referanser

Eksterne lenker 
 Spillerprofil hos Fotball.no

Norske fotballspillere
Fotballspillere for Viking FK
Fotballspillere for Idrettsklubben Start
Fotballspillere for Tromsø IL
Fotballspillere for Lillestrøm SK
Fotballspillere for Aalesunds FK
Personer fra Sandnes kommune
Verdensmesterskapet i triatlon

Verdensmesterskapet i triatlon, også kalt Verdensserien (engelsk: ITU World Triathlon Series) ble arrangert første gang i 1989 og arrangeres hvert år. Hvert mesterskap består av et antall (9 i 2018) konkurranser rundt om i verden, og sammenlagtvinneren av disse blir kåret til verdensmester.

Mesterskapene frem til 2008 ble arrangert i en enkeltserie, mens fra 2009 blir det konkurrert i en serie av konkurranser.

Arrangører 1989-2008

Vinnere

Menn

Kvinner

Triatlon
Triatlon
Repeterende arrangementer etablert i 1989
Ukhaidir

Al-Ukhaidir-borgen eller det abbasidiske Ukhaider-palass (arabisk: حصن الأخيضر) ligger om lag 50 km sør for Karbala i Irak.  Det er en stor rektangulær borg bygd i  775, med en unik defensiv utforming. 

Den ble bygget av den første abbasidiske kalif As-Saffahs nevø Isa ibn Musa. Ukhaidir er i utformingen av gårdsrom, residenser og moskeer et uttrykk for den abbasidiske arkitekturs innovasjoner. Utgravningene ved Ukhaidir ble utført fra 1909 under ledelse av den britiske historiker og arkeolog Gertrude Bell. 

Ukhaidir var en viktig stasjon for regionale handelsruter, slik som også Atshan og Mujdah. Komplekset består av en hovedhall, en stor iwan, en mottakelseshall og tjenestefolkets boliger..

Referanser 

Ukhaidir (Iraq) - About.com lest 2009-09-25.

Litteratur
 Hillenbrand, R (1999), Islamic Art and Architecture, Thames and Hudson, 1999. ISBN 0-500-20305-9

Arkeologiske steder i Irak
Guvernementet Karbala
Palasser
Iraks historie
Vollebekkveien (Oslo)

Vollebekkveien (15–37C, 20A–30) er en vei på Vollebekk i bydel Bjerke i Oslo. Den går fra Brobekkveien til Lunden.

Veien går over grunn som i sin tid tilhørte Vollebekkgårdene, hvorav navnet, som ble vedtatt i 1982.

Kilder

Eksterne lenker
 

Veier i Oslo
Veier i bydel Bjerke
Viggo Hansteens vei (Oslo)

Viggo Hansteens vei (1–5, 2–22) er en del av Ring 3 i Oslo. Navnet betegner stykket fra Smestadkrysset i vest til Holmenveien i øst. Den vestre fortsettelsen heter Ullernchausseen og den østre Torgny Segerstedts vei. Langs deler av traseen i vest går selve ringveien i tunnel, mens lokalvei med samme navn går oppå og langs tunnelen.

Veien fikk navn i 1945 etter Viggo Hansteen, som ble arrestert og skutt av tyskerne sammen med Rolf Wickstrøm 10. september 1941 ved innføringen av unntakstilstand.

Kilder

Eksterne lenker
 

Veier i Oslo
Veier i bydel Vestre Aker
Veier på Holmen (delområde i Oslo)
Byrsopolis

se Systematisk inndeling

Byrsopolis er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

Utseende 
Middelsstore til nokså store, avlangt-ovale, brunlige eller rødlige skarabider. Scutellum er avrundet. Kjevene (mandiblene) er helt avrundet. Antennene er 10-leddet, men en lang, tre-leddet klubbe. Dekkvingene har tett, kraftig punktering og litt læraktig overflate. Beina er kraftige, leggen (tibia) på bakbeinet har minst 10 pigger i spissen.

Utbredelse 
Slekten er utbredt i Guyana og Brasil.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Praktskarabider, (Rutelinae) MacLeay, 1819
 Stammen Rutelini MacLeay, 1819 – ikke i Europa
 Gruppen Areodina 
 Slekten Byrsopolis H.W. Bates, 1888
 Byrsopolis aenescens Ohaus, 1915
 Byrsopolis castanea (Burmeister, 1844)
 Byrsopolis chassaini Soula, 2010
 Byrsopolis crassa (Blanchard, 1851)
 Byrsopolis cribricollis Ohaus, 1912
 Byrsopolis ferrandi Soula, 2010
 Byrsopolis laticollis (Burmeister, 1855)
 Byrsopolis quadraticeps (Blanchard, 1851)

Kilder 
 Generic Guide to New World Scarab Beetles - Byrsopolis

Eksterne lenker 
 

Praktskarabider
Biller formelt beskrevet i 1888
Parachrysina

se Systematisk inndeling

Parachrysina er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

Utseende 
Middelsstore (ca. 10 millimeter), avlange, blanke, grønne, brunlige eller rødlige skarabider. Oversiden er nokså tett kledt med fine hår. Antennene består av åtte eller ni ledd.

Levevis 
Artene lever på åpen gressmark.

Utbredelse 
Slekten er utbredt i Mellom-Amerika (Mexico).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Praktskarabider, (Rutelinae) MacLeay, 1819
 Stammen Rutelini MacLeay, 1819 – ikke i Europa
 Gruppen Areodina 
 Slekten Parachrysina H.W. Bates, 1888
 Parachrysina amadomartinezi Deloya & Morón, 1988
 Parachrysina batesi Deloya & Morón, 1988
 Parachrysina borealis Jameson, 1991
 Parachrysina mazatli Deloya & Morón, 1988
 Parachrysina parapatrica Deloya & Morón, 1988
 Parachrysina truquii (J. Thomson,1857)

Kilder 
 Generic Guide to New World Scarab Beetles - Parachrysina

Eksterne lenker 
 Bilde av Parachrysina amadomartinezi
 Bilde av Parachrysina mazatli
 Bilde av Parachrysina parapatrica
 

Praktskarabider
Dyr formelt beskrevet i 1888
MF «Haram»

MF «Haram» (1965–2009), «Admiral Bay II» (fra 2009) er ei bilferje. Den tilhørte Møre og Romsdal Fylkesbåtar til 2002, Fjord 1 MRF til 2009. I 2009 ble skipet solgt til Box Marine Ltd. på Saint Vincent og Grenadinene. Til 2007 gikk ferja i rute fra Aukan til Vinsternes og fra Aukan til Edøya.

Eksterne lenker 
 
 Admiral Bay II  ex. Haram  . www.fjordfaehren.de

Norske ferger
Fjord1-ferger
MRF-skip
Sjøfart i Møre og Romsdal
Skip fra 1965
Skip bygget i Norge
Artikler i sjøfart-prosjektet
Ellen Rees

Ellen Rebecca Rees (født 4. september 1967) har vært professor i nordisk litteratur ved Senter for Ibsen-studier ved Universitetet i Oslo siden 2013. Hun har også tolv års erfaring som førsteamanuensis fra University of Oregon og Arizona State University, der hun hadde en rekke faglige lederverv.

Hun var prodekan for forskning og forskerutdanning ved HF-fakultetet i perioden 2015-2018 og er senterleder i perioden 2019-2023.

Eksterne lenker 
 
 

Professorer ved Universitetet i Oslo
Fødsler i 1967
Parabyrsopolis

se Systematisk inndeling

Parabyrsopolis er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

Utseende 
En middelsstor, avlang, brunrød skarabide.
Undersiden er kledt med lyse hår.

Levevis 
Arten lever hovedsakelig i høytliggende furu- og eikeskog. De voksne billene flyr om natten og kommer til lys.

Utbredelse 
Arten er utbredt i det vestlige Mexico og Arizona.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Praktskarabider, (Rutelinae) MacLeay, 1819
 Stammen Rutelini MacLeay, 1819 
 Gruppen Areodina 
 Slekten Parabyrsopolis Ohaus, 1915
 Parabyrsopolis chihuahuae (H.W. Bates, 1888)

Kilder 
 Generic Guide to New World Scarab Beetles - Parabyrsopolis

Eksterne lenker 
 

Praktskarabider
Biller formelt beskrevet i 1915
Mexicos insekter
USAs insekter
Paracotalpa

se Systematisk inndeling

Paracotalpa er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

Utseende 
Middelsstore (10-20 millimeter), avlange, blanke, brunrøde til svarte skarabide uten metallisk glans på dekkvingene (kan ha på forkroppen). Undersiden er tett kledt med lyse hår, også oversiden er nokså tett hårete.

Levevis 
Artene lever i tørre, ørkenaktige områder. De voksne billene er aktive om våren, gjerne midt på dagen. Den kraftige hårkledningen gir dem kanskje et visst vern mot varmen? Larvene lever i jorda av røttene på ulike busker. Billene har også blitt funnet i maurtuer, men det er usikkert om de er knyttet til maurene.

Utbredelse 
Slekten er utbredt i det sørvestlige Nord-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Praktskarabider, (Rutelinae) MacLeay, 1819
 Stammen Rutelini MacLeay, 1819 
 Gruppen Areodina 
 Slekten Paracotalpa Ohaus, 1915
 Paracotalpa deserta Saylor, 1940
 Paracotalpa granicollis (Haldeman, 1852)
 Paracotalpa nigripennis (Casey, 1915)
 Paracotalpa puncticollis (LeConte, 1863)
 Paracotalpa rubripennis (Casey, 1915)
 Paracotalpa ursina (Horn, 1867)

Kilder 
 Kaufman, P. og Jameson, M.L. (2009) Biological observations and a new state record of Paracotalpa granicollis Haldeman (Coleoptera: Scarabaeidae: Rutelinae) in New Mexico. The Coleopterists Bulletin, 63(4):513–515. 
 Generic Guide to New World Scarab Beetles - Paracotalpa

Eksterne lenker 
 Bugguide.net - bilder av nordamerikanske arter
 

Praktskarabider
Biller formelt beskrevet i 1915
Nord-Amerikas insekter
Pseudocotalpa

se Systematisk inndeling

Pseudocotalpa er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

Utseende 
Middelsstore (ca. 14-20 millimeter), avlange, blanke, brungule eller gulrøde skarabider. Undersiden er tett kledt med lange hår, oversiden naken.

Levevis 
Artene kan finnes i sanddyner der de kraftige beina er til god hjelp ved graving.

Utbredelse 
Slekten er utbredt i det sørvestlige Nord-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Praktskarabider, (Rutelinae) MacLeay, 1819
 Stammen Rutelini MacLeay, 1819 
 Gruppen Areodina 
 Slekten Pseudocotalpa Hardy, 1971
 Pseudocotalpa andrewesi Hardy, 1971
 Pseudocotalpa giulianii Hardy, 1974
 Pseudocotalpa sonorica Hardy, 1974

Kilder 
 Generic Guide to New World Scarab Beetles - Pseudocotalpa

Eksterne lenker 
 Bilde av Pseudocotalpa giulianii
 Bilde av Pseudocotalpa, trolig andrewesi
 Bilde av Pseudocotalpa sonorica
 

Praktskarabider
Biller formelt beskrevet i 1971
Viridimicus

se Systematisk inndeling

Viridimicus er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

Utseende 
Middelsstore, avlange, grønnlig eller fiolett metalliske (i alle fall hos hannene) skarabider. Hunnene er større og svarte. Undersiden er kledt med lange hår.

Levevis 
Artene forekommer i eike- og furuskog mellom 1700-2300 meter over havet.

Utbredelse 
Slekten er utbredt i et smalt belte tvers over Mellom-Amerika i det sørlige Mexico og Honduras.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Praktskarabider, (Rutelinae) MacLeay, 1819
 Stammen Rutelini MacLeay, 1819 
 Gruppen Areodina 
 Slekten Viridimicus Jameson, 1990
 Viridimicus aurescens (H.W. Bates, 1888)
 Viridimicus cyanochlorus Jameson, 1990
 Viridimicus impunctatus Jameson, 1990
 Viridimicus nigroaeneus (H.W. Bates, 1888)
 Viridimicus omoaensis Jameson, 1990
 Viridimicus ratcliffei Jameson, 1990
 Viridimicus unitus Jameson, 1990

Kilder 
 Generic Guide to New World Scarab Beetles - Viridimicus

Eksterne lenker 
 Bilde av Viridimicus cyanochlorus, hann  og hunn
 

Praktskarabider
Biller formelt beskrevet i 1990
Verdenscupen i orientering 2015

Verdenscupen i orientering 2015 var den 21. utgaven av Verdenscupen i orientering. Den bestod av 11 arrangementer og foregikk i Australia, Norge, Sverige, Storbritannia og Sveits. Inkludert i konkurransene var verdensmesterskapet i Skottland, Storbritannia.

Arrangement og resultater

Damer

Herrer

Merknad: I verdenscupfinalen (løp 11) ble det delt ut dobbelt antall verdenscuppoeng.

Sammenlagtresultater

Herrer

Damer

Poengberegning
De 40 beste løperne i hvert enkeltløp ble tildelt poeng. Vinneren fikk 100 poeng. I finalen (løp 11 - Mellom) ble det gitt dobbelt antall poeng.

Prestasjoner
Gjelder individuelle konkurranser.

Første verdenscupseier
  Catherine Taylor, 26 år – WC 11 (Mellomdistanse) i Arosa, Sveits

Første pallplassering i verdenscupen
  Sara Lüscher, 29 år – 3.-plass WC 1 (Sprint) i Tasmania, Australia
  Maria Magnusson, ? år – 3.-plass WC 2 (Mellomdistanse) i Tasmania, Australia
  Emma Johansson, 33 år – 3.-plass WC 3 (Langdistanse) i Tasmania, Australia
  Lucas Basset, 24 år – 2.-plass WC 8 (VM Mellomdistanse) i Inverness, Skottland
  Olle Boström, 24 år – 3.-plass WC 8 (VM Mellomdistanse) i Inverness, Skottland
  Sabine Hauswirth, 27 år – 2.-plass WC 10 (Langdistanse) i Arosa, Sveits
  Ruslan Glebov, 28 år – 2.-plass WC 11 (Mellomdistanse) i Arosa, Sveits

Eksterne lenker
 WorldCup 2015 Resultater og Kalender 

Verdenscupen i orientering
Orientering i 2015